**ՇՆՈՐՀԱՎՈՐԱԿԱՆ ՈՒՂԵՐՁ ԱՄԱՆՈՐԻ ԵՎ ՍՈՒՐԲ ԾՆՆԴԻ ԿԱՊԱԿՑՈՒԹՅԱՄԲ**

Չարենցավան համայնքի սիրելի՛ բնակիչներ,

Շնորհավորում եմ բոլորիս գալիք 2022 թվականի կապակցությամբ:

Նախորդ 2 տարիների դժվարություններից հետո այս տարին ուզում եմ դիմավորենք մեծ հավատով ու սիրով, որովհետև միայն այդպես է հնարավոր ապրել ու արարել:

2021 թվականը հաջող տարի էր մեր համայնքի համար. բազմաթիվ ծրագրեր կյանքի կոչվեցին այստեղ, ձեռք բերվեցին մի շարք համագործակցություններ:

2022 թվականին պատրաստվում ենք շարունակել համատեղ աշխատանքն ու կիսատ թողած գործերը:

Մաղթում եմ առողջություն և ոգու կամք մեր բոլոր զինվորներին:

Մաղթում եմ համբերություն և կորով մեր բոլոր որդեկորույս ծնողներին:

Մաղթում եմ հույս և հաջողություններ մեր համայնքի բնակիչներ դարձած բոլոր արցախցիներին:

Մաղթում եմ համախմբվածություն, հավատ ու սեր մեր բոլոր հայրենակիցներին:

Մաղթում եմ խաղաղություն մեր հայրենիքին:

2022 թվականն անկասկած լինելու է նվիրման, արարման ու հաղթանակների տարի:

Հարգանքով՝

Չարենցավան համայնքի ղեկավար Հակոբ Շահգալդյան